กระทรวงคมนาคม คุมเข้มสแกนอุณหภูมิสกัดโควิด-19 หากเป็นไข้ไม่ให้เข้าตึก
คมนาคม สแกนเข้มสกัด โควิด-19 ตั้งจุดตรวจอุณหภูมิข้าราชการ-ปชช. ก่อนเข้าอาคาร ศักดิ์สยาม ผ่านฉลุยวัดอุณหภูมิได้ 36.3 องศาฯ หากเกิน 37.5 องศาฯจะให้นั่งพักก่อนถ้าอุณหภูมิลดจึงจะให้เข้าเมื่อวันที่ 4 มี.ค.63 ผู้สื่อข่าวรายงานจากกระทรวงคมนาคมว่า ตามที่มีการแพร่ระบาดของเชื้อไวรัส Coronavirus Disease Starting in 2019 (โควิด-19) นั้น กระทรวงคมนาคมได้ตั้งจุดตรวจวัดอุณหภูมิร่างกาย บริเวณด้านหน้าทางเข้า อาคาร 1 เพื่อตรวจอุณหภูมิของข้าราชการ รวมถึงพนักงานที่เดินทางมาปฏิบัติงาน หรือประชาชนที่เดินทางมาติดต่อราชการที่กระทรวงคมนาคม พร้อมทั้งมีแอลกอฮอล์เจลล้างมือไว้คอยบริการด้วย เพื่อเป็นมาตรการยกระดับการป้องกันการแพร่ระบาดของเชื้อไวรัสโควิด-19 ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคมทั้งนี้ เมื่อเวลาประมาณ 13.30 น. นายศักดิ์สยาม ได้เดินทางมาถึงกระทรวงคมนาคม พร้อมเข้ารับการตรวจวัดอุณหภูมิ โดยตรวจวัดได้ 36.3 องศาเซลเซียส และล้างมือด้วยแอลกอฮอล์เจล ก่อนที่จะเดินทางเข้ามายังตัวอาคารฯเจ้าหน้าที่ผู้ทำการตรวจวัดอุณหภูมิ ระบุว่า ในขณะนี้ กระทรวงคมนาคมได้ตั้งจุดตรวจดังกล่าว 1 จุดก่อน โดยให้ผู้ที่จะเข้ามายังตัวอาคารของกระทรวงคมนาคม เข้าในจุดเดียวกันก่อน จากนั้นถึงจะขยายการตั้งจุดตรวจไปยังประตูอื่นๆ ต่อไป ทั้งนี้ เมื่อผู้รับการตรวจอุณหภูมิ ผลเป็นปกติ จะต้องติดสติกเกอร์สีเขียวก่อนเข้าอาคาร ขณะที่ผู้ที่มีอุณหภูมิใกล้เคียง 37.5 องศาเซลเซียสนั้น เจ้าหน้าที่จะให้นั่งพักก่อนที่จะทำการตรวจอีกครั้งหนึ่ง หากเป็นปกติจึงจะได้รับการอนุญาตให้เข้ากระทรวงคมนาคมได้.
คมนาคม สแกนเข้มสกัด โควิด-19 ตั้งจุดตรวจอุณหภูมิข้าราชการ-ปชช. ก่อนเข้าอาคาร ศักดิ์สยาม ผ่านฉลุยวัดอุณหภูมิได้ 36.3 องศาฯ หากเกิน 37.5 องศาฯ จะให้นั่งพักก่อนถ้าอุณหภูมิลดจึงจะให้เข้า
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น.,กระทรวงคมนาคม,ศักดิ์สยาม ชิดชอบ,สแกนอุณหภูมิ,ข่าวทั่วไป